ДО

БУРГАС



ДОКЛАДНА ЗАПИСКА

от
Тошко Иванов – общински съветник от групата на Реформаторски Блок


Относно: Предвиждане на средства в бюджет 2019г. за проектиране и изграждане на паркоместа и облагородяване на района бл. 78 и бл. 79 в ж.к. „Меден рудник“.

УВАЖАЕМИ ОБЩИНСКИ СЪВЕТНИЦИ,

[bookmark: _GoBack]Живущите в бл.79 и гражданите на ж-к Меден рудник търпят редица неудобства с голямото количество автомобили,  в близост до магазин „Анет“. Терена в съседство с магазина се ползва  за автомобилите зареждащи стока,и като импровизиран паркинг за паркиране на автомобилите на клиентите. Този терен е маломерен и поради липса на места за паркиране, автомобилите на клиентите паркират по тротоарите и пътното платно. Това създава предпоставки за ПТП и невъзможност пешеходците да се придвижват нормално. Освен това, терена е без никакво покритие и ползващите го автомобили разнасят прах и кал при дъждовно време, с което увеличават запрашеността на района с фини прахови частици. 
Собствениците на магазин „Анет“ изразяват готовност да участват в партньорство с Община Бургас за реализацията на паркинга, в съседство с магазина в поземлен имот с идентификатор 07079.653.300 по КК на гр. Бургас.
Освен това паркингите в района са крайно недостатъчни, което налага предвиждането и реализацията на паркинги/места за паркиране за още поне 60 автомобила.
Живеещите в бл. 78 и бл. 79 на ж.к. „Меден рудник са организирали подписка с предложение за изграждане на места за паркиране и спортна площадка в съседство на посочените блокове.
Подходящ имот за изграждане на паркинг и спортна площадка е поземлен имот с идентификатор по КК на гр. Бургас 07079.653.295.
Предвид изложеното и на основание чл. 21, ал. 1, т. 8 и т. 23 от Закона за местното самоуправление и местната администрация, предлагам Общински съвет – гр. Бургас да вземе следните 



РЕШЕНИЯ:

1. В проекта за бюджет на община Бургас да бъдат предвидени средства за асфалтиране и оформяне на паркинг в поземлен имот с идентификатор по КК 07079.653.300, в близост до магазин „Анет“и паркоместа и спортна площадка в поземлен имот с идентификатор по КК на гр. Бургас 07079.653.295..
2. В капиталовата програма за 2019 година да бъде заложени обекти „Асфалтиране на паркинг в поземлен имот 07079.653.300“ и  „Проектиране и изграждане на паркоместа и спортна площадка в поземлен имот с идентификатор по КК на гр. Бургас 07079.653.295.



Прилагам подписка от граждани на ж-к Меден рудник

